Mid- dehera t- Taljani jaslu sal- finali tat- tazza tad- dinja kull tnax -il sena . Din l- istatistika tgħid ħafna dwar kemm qed jitgerbeb iż- żmien minn fuqi . Il- bieraħ kienet it- tielet finali li rajt lit- Taljani jilagħbu . Fl- 82 kont G ' Mangia , fid- dar ta' xi ħbieb tal- ġenituri li kellhom reception tat- televixxin tajjeb ( araw dwar ir- reception tat- televixxin fis- snin tmenin ) . Fin- 94 naħseb ( nenfasizza l- kelma " naħseb " ) li kont ir- Renos Bar , Tas- Sliema , mal- ħbieb . M' għandix tifkiriet ċari ta' dak il- werld kapp . U fl- 2006 kont it- Tube ġewwa Lussemburgu , l- uniku partitarju " Taljan " ġo bar mimli Franċiżi . Tant hu hekk li xi nies ( li dwarhom tkellimt fil- bloggata ta' ) ħasbuni Taljan ta' vera u jiena ma ppruvajtx inbiddlilhom il- fehma . Lgħabtha tajba . Ma waqajtx offsajd ( sibna xi kelma ġdida Maltija għal offside ? Imżebbel , Maqluba ? ) , lanqas darba , u ftit qabel ma bdew il- penaltiż żgiċċajt 'il hemm mingħajr qatt ma ndunaw li jiena Taljan minix u malli ħriġt mill- bar kważi kważi lanqas temmen , tlift kull interess fir- riżultat finali . Se tgħiduli , dan vera partitarju part - time ostja ! U jkollkom raġun . Iżda , waqt il- logħba il- mutur żgħir ta' qalbi ma waqafx għaddej , bi kwietu imma persistenti . U fit- tieni taqsima , meta l- Franċiżi wrew li setgħu jiskurjaw , dak l- istess mutur ta' qalbi tela' tul griżmejja u qagħad f' ħalqi , lest għall- qabża - kif kważi jgħidu l- Ingliżi . Mit- Tube , il- mixja sa l- inħawi tal- Gare ( stazzjon tal- ferrovija ) ddum xi għaxar minuti , jew , kemm idumu biex jingħataw il- penaltiż . Għax sa meta wasalt sa tal- Kebab ( kelli l- ġuħ ) faċċata ta' l- istazzjon , it- Taljani kienu għamluha . Ħassejt ferħ , ma nistax ngħid li ma ħassejtx , imma meta tqabbel il- ġirja ta' tiġieġa b' rasha maqtugħa li kont għamilt tul il- kuritur tal- flat tal- ħbieb tal- ġenituri meta r- referi saffar l- aħħar tal- finali fl- 82 , il- bieraħ verament kont qisni tiġieġa mejta , kiesħa , lesta biex titpoġġa f' xi salad . Forsi intebħet fl- aħħar li rasha maqtugħa . U għallura għad niekol kebab u chips fil- ħanut tal- kebab quddiem it- televixxin tagħhom , li għal darba ma kienx fuq l- MTV Tork , u qagħad nara 'l Gattuso jiġri fil- grawnd bil- qalziet ta' taħt , u bil- kwiet nistad taħt il- wiċċ ta' qalbi għal ħuta emozzjoni ftit ikbar mill- goldfish ħelu imma patetiku li dan il- partitarju baqa' jżomm f' idu sakemm qam dalgħodu u qisu ma kien ġara xejn . Kapitlu magħluq . Daqshekk metafori ħżiena . Bloggata ta' Erezija - Kulħadd ( subien insomma ) jixtieq jilgħab fil- finali tal- werld kapp . Ikklikkjaw hawn u siru afu kif għandkom tagħmlu : Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .